Diari Oficial de la Generalitat Valenciana


Sumari del DOGV 5886, del 05-11-2008 (2008/12081)

RESOLUCIÓ de 10 de desembre de 2007, de la Direcció General d'Energia de la Conselleria d'Infraestructures i Transport de la Generalitat, per la qual s'atorga l'autorització administrativa i l'aprovació del projecte d'execució a l'empresa Real Cerámica, SAU, per a la construcció d'una central de cogeneració al terme municipal de Xilxes, província de Castelló. Expedient: ATREGI/2007/157/12.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5886

Data del DOGV
:   05-11-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/12867


Data del document
:   10-12-2007

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Xilxes
    * empresa privada
    * subministrament d'energia elèctrica

RESOLUCIÓ de 10 de desembre de 2007, de la Direcció General d'Energia de la Conselleria d'Infraestructures i Transport de la Generalitat, per la qual s'atorga l'autorització administrativa i l'aprovació del projecte d'execució a l'empresa Real Cerámica, SAU, per a la construcció d'una central de cogeneració al terme municipal de Xilxes, província de Castelló. Expedient: ATREGI/2007/157/12. [2008/12095]  
Vist l'expedient amb referència ATREGI/2007/157/12, incoat pel Servici Territorial d'Energia de Castelló, a instància de l'empresa Real Cerámica, SAU, amb domicili als efectes de notificacions al polígon industrial Els Plans Sec. 2, carrer 1, núm. 1, 12424 Xilxes, província de Castelló, relatiu a la sol·licitud de 26 de juliol de 2007, sobre l'autorització administrativa i l'aprovació del projecte d'execució firmat per tècnic competent i visat pel col·legi oficial corresponent en data 19 d'abril de 2007, així com la documentació complementària a este de 26 d'octubre de 2007, per a la construcció d'una central de cogeneració en el polígon industrial Els Plans Sec. 2, carrer 1, núm. 1, 12685 Xilxes, província de Castelló.  
Vist que de conformitat amb el que preveu el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat i en el Decret 162/90, de 15 d'octubre, sobre impacte ambiental, es va sotmetre a informació pública la petició efectuada, i es va publicar l'anunci corresponent en el Diari Oficial de la Comunitat Valenciana de 26 de setembre de 2007. Segons consta en l'expedient remés no s'han presentats al·legacions a la petició efectuada.  
Vist que per part del Servici Territorial d'Energia de Castelló i de conformitat amb el que establix el referit Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va remetre a l'Ajuntament de Xilxes, únic afectat pel projecte, separata de la part d'este als efectes d'establir les condicions tècniques oportunes.  
En contestació a la mencionada petició l'Ajuntament referit va remetre informe i va manifestar la concessió de l'autorització sol·licitada.  
Vist que amb data 29 de juny de 2007, la secretària autonòmica de Territori i Medi Ambient de la Conselleria de Territori i Habitatge, va dictar declaració d'impacte ambiental, estimant acceptable, només als efectes ambientals i sense perjuí de la prèvia obtenció de les autoritzacions sectorials que se li apliquen, el projecte d'autorització ambiental integrada d'una indústria de fabricació d'argiles atomitzades i taulellets esmaltats i ampliació de la cogeneració amb una nova turbina de gas de 7.817 kW promogut per Real Cerámica, SAU, en la C/ 1, núm. 1, sector 2, del polígon industrial Els Plans al terme municipal de Xilxes (Castelló), sempre que es desenvolupe d'acord amb el que establix l'estudi d'impacte ambiental, el projecte tècnic i la resta de documentació que consta en l'expedient, amb les condicions que en la part resolutiva d'esta autorització s'exposaran.  
Vist que el Servici Territorial d'Energia de Castelló, encarregat de la instrucció de l'expedient de sol·licitud, ha informat favorablement esta.  
Vist que l'autorització sol·licitada de la central de Real Cerámica, SAU, està acollida al Règim Especial d'Instal·lacions de Producció d'Energia Elèctrica, segons Resolució d'esta Direcció General, de 14 de setembre de 2007, per mitjà de la qual es realitza el reconeixement de condició d'instal·lació de producció d'energia elèctrica en règim especial i número 3027/07, amb un grup de 7.309 kW, i es troba inclosa en el grup a.1.1 d'acord amb el que establix l'article 2n del Reial Decret 661/2007, de 25 de maig (BOE 26.05.07).  
Vist que, d'acord amb la sol·licitud, el projecte i documentació complementària a este presentats, la finalitat que es perseguix amb la construcció d'esta instal·lació és la de generació d'energia elèctrica i calor per a una fàbrica de ceràmica.  
Atés que la sol·licitud ha complit els tràmits establits en el Reial Decret 661/2007, de 25 de maig, pel qual s'establix la metodologia per a l'actualització i sistematització del règim jurídic i econòmic de l'activitat de producció d'energia elèctrica en règim especial i en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Atés que esta Direcció General d'Energia és competent per a resoldre esta resolució de conformitat amb l'article 18 del Reglament Orgànic i Funcional de la Conselleria d'Infraestructures i Transport, aprovat pel Decret 117/2007, de 27 de juliol, del Consell de la Generalitat.  
Esta Direcció General d'Energia, resol:  
Primer  
Atorgar l'autorització administrativa a l'empresa Real Cerámica, SAU, per a la construcció d'una central de cogeneració en el polígon industrial Els Plans Sec. 2, carrer 1, núm. 1, 12852 Xilxes, província de Castelló i les característiques principals de la qual, d'acord amb el que preveu l'article 3 relatiu a la potència de les instal·lacions, són les següents:  
- Grup turboalternador a gas de 7.309 kWe.  
- Conductes de recuperació de gasos de fuga de la turbina.  
- Pressupost: 3.062.508 euros.  
Esta autorització s'atorga sense perjuí i independentment de les concessions, llicències i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
Segon  
Aprovar el projecte d'execució firmat per tècnic competent i visat pel col·legi oficial corresponent en data 19 d'abril de 2007, així com la documentació complementària a este de 26 d'octubre de 2007, i sotmetre'l a les condicions següents:  
1) Les obres hauran de realitzar-se d'acord amb el projecte i documentació complementària presentats.  
2) El termini d'execució de l'obra serà de sis mesos des de la notificació d'esta resolució. Amb anterioritat a la finalització del dit termini l'empresa autoritzada podrà sol·licitar la seua ampliació per mitjà de sol·licitud motivada davant d'esta Direcció General d'Energia.  
3) El titular de la instal·lació notificarà per escrit al Servici Territorial d'Energia de Castelló el començament dels treballs per a efectuar inspeccions d'estos, en cas de considerar-ho convenient.  
4) El titular donarà compte de l'acabament de les obres al Servici Territorial d'Energia de Castelló, al qual acompanyarà un certificat tècnic de direcció i final d'obra subscrit per tècnic facultatiu competent, en què acredite que està d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i visat pel col·legi oficial corresponent.  
5) L'Administració deixarà sense efecte esta resolució en qualsevol moment en el cas que s'observe l'incompliment de les condicions imposades per esta. En els dits supòsits, l'administració, previ l'oportú expedient, acordarà l'anul·lació de l'autorització amb totes les conseqüències d'orde administratiu i civil que es deriven, segons les disposicions legals vigents.  
6) Condicions d'orde mediambiental arreplegades en la Declaració d'Impacte, de 29 de juny de 2007, de la secretària autonòmica de Territori i Medi Ambient.  
1. Es fixen els següents límits d'emissió de contaminants a l'atmosfera per a la nova turbina de cogeneració a gas natural, referits a condicions normals de pressió i temperatura (1 atm i 0ºC) al 15% de O2 i en base seca: partícules sòlides 30 mg/Nm³, SO2 en 200 mg/Nm³, CO en 625 mg/Nm³, NOx (expressat com NO2) en 1.000 mg/Nm³, opacitat 2 escala Bacharach. Estos límits s'entendran com a màxims i respectaran els que poguera fixar l'autorització ambiental integrada, quan foren més restrictius estos últims.  
2. Execució de la mesura correctora prevista en l'estudi d'impacte ambiental consistent en la realització d'unes rases perimetrals amb reblert porós per a arreplegada i drenatge de les aigües de vessament.  
3. Es portarà un registre documental del programa de vigilància ambiental proposat en l'estudi d'impacte ambiental que permeta comprovar compliment.  
4. Qualsevol modificació o ampliació del projecte presentat, així com si es detectara algun impacte ambiental no previst en l'estudi d'impacte ambiental hauran de ser comunicats a la Secretaria Autonòmica de Territori i Medi Ambient que establirà, si procedix, l'aplicació de noves condicions.  
Esta resolució no és definitiva en via administrativa i contra la qual podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
València, 10 de desembre de 2007.- El director general d'Energia: Antonio Cejalvo Lapeña.